recursal/SuperWikiNEXT-32B huggingface dataset:
**Guercif** (arapski: جرسيف, berberski: *Gersif*) je garnizonski grad od 90,880 stanovnika na sjeveroistoku Maroka u Regiji Oriental.

Geografske karakteristike
-------------------------

Guercif leži na na nadmorskoj visini od 362 metara, na ušću vadi Melelloua u rijeku Moulouya, udaljen 60 km istočno od Taze. To je lokalitet od velikog strateškog značaja, jer tko god kontrolira Guercif kontrolira i sjeveroistoistočni dio 
Srednjeg Atlasa, kao i koridore prema Tazu istočnom Maroku i Alžiru.

Historija
---------

Po nekim teorijama Guercif je nastao još u 12. vijeku kao ribat. Na tom je mjestu u 14. vijeku, jedan od marinidskih sultana podigao kazbu, ali je današnja kazba podignuta tek u 18. vijeku.

Na samom početku Francuskog protektorata u Maroku 1920. počeo se formirati evropski centar sa tri gostionice za vojnike i koloniste.

Trideset godina kasnije, pri kraju protektorata Guercif je postao snažan poljoprivredni centar, na dobro navodnjavanoj zemlji. Grad dobro povezan željeznicom u kom je živjelo 360 evropskih kolonista, 2.835 alžiraca i 460 Židova. 

I nakon proglašenja marokanske nezavisnosti - Guercif je ostao snažan garnizon, ali je bitno poboljšano obrazovanje tako da danas ima puno srednjih škola i fakulteta.

Izvori
------

1. 1 2 3 4 5 6  „*Morocco, Kingdom of Morocco*" (engleski). City population. Pristupljeno 19. 06. 2020.
2. 1 2 3 4   M. Peyron. „*Guercif*" (francuski). Encyclopédie berbère. Pristupljeno 19.6. 2020.

Vanjske veze
------------

***Guercif*** na Wikimedijinoj ostavi

* *La ville de Guercif* (`fr`)
Ovo je članak o hebrejskom narodu. Za biblijsku knjigu v. Poslanica Hebrejima.
**Hebreji** (ili **Heberiti**, **Eberiti**, **Hebrejanci** "**Habiru**" ili "**Habiri**"; hebrejski: **עברים** ili **עבריים**, Standardni *ʿIvrim*, *ʿIvriyyim* tiberijski *ʿIḇrîm*, *ʿIḇriyyîm*; što znači "potomci biblijskog patrijarha Ebera"), je narod koji je živio u Kanaanu, oblasti koja sadrži Izrael, obje obale rijeke Jordan (Zapadna Obala i Jordan), Sinaj, Libanon i obalne oblasti Sirije. Tradicionalno se smatraju precima Izraelita. Klasifirciraju se kao Jevreji i vjeruje u iste običaje.

Historija
---------

Postoje određena sporenja o historiji i baštini hebrejskog naroda. Prema Bibliji, Hebreji su bili preci, ili možda samo sinonim, za Izraelite, odnosno preci suvremenih Jevreja. Među historičarima, međutim, postoji spor oko prave prirode odnosa Hebreja i Izraelita.

Jezik
-----

Hebreji su živjeli u Kanaanu u 2. milenijumu pne. i govorili kanaanski dijalekt, koji je imao važnu ulogu u razvoju hebrejskih jezika.

Veze
----

* Historija Drevnog Izraela i Judeje.
* Izraeliti
* Jevreji
* Semitski narodi
***Husbands*** (sh. *Muževi*) je američki igrani film snimljen 1970. godine u režiji Johna Cassavettesa. Po žanru je drama, a protagonisti, koje tumače Ben Gazzara, Peter Falk i Cassavettes su tri sredovječna prijatelja koji žive naizgled idiličnim porodičnim životima, ali koje iznenadna zajedničkog poznanika potakne da shvate kako im nedostaju životna uzbuđenja, kao i da su prvi put suočeni sa strahom od vlastite smrtnosti. Radnja prikazuje kako na to reagiraju tako što odluče privremeno "pobjeći" od svega te nakon toga lutaju ulicama, posjećuju barove, zavode žene, a na kraju odlete u Lodnon gdje će dvojica od njih zaključiti da su ipak pretjerali i da se trebaju vratiti porodicama.

Casavettes je scenarij za *Husbands* napisao velikim dijelom inspiriran ličnim iskustvima, odnosno iznenadnom smrću rođaka. *Husbands* je predstavljao njegov prvi film u boji, a nastao je nadugo nakon velikog uspjeha s filmom *Faces*, sa kojim dijeli cinema verite stil i korištenje glumačke improvizacije umjesto čvrstog scenarija. Cassavetes je originalno snimio verziju u trajanju od četiri sata, ali je zbog ugovora sa studijom Columbia Pictures film morao srezati na verziju od 138 minuta. Nakon premijere je prilično podijelio kritiku, a što je za studio bio razlog da se iz filma dodatno isiječe nekoliko minuta, koji su vraćeni tek u DVD-izdanju tri decenije kasnije.

Vanjske veze
------------

* *Husbands* na IMDb-u (`en`)
* *Husbands* na AllMovie-u (`en`)
* *Husbands* na Rotten Tomatoes-u (`en`)
* Profil na portalu Kina Tuškanac

| * p
* r
* u
Filmovi koje je režirao John Cassavetes |
| --- |
| Filmografija |
| 
* *Shadows* (1959)
* *Too Late Blues* (1961)
* *A Child is Waiting* (1963)
* *Faces* (1968)
* *Husbands* (1970)
* *Minnie and Moskowitz* (1971)
* *A Woman Under the Influence* (1974)
* *The Killing of a Chinese Bookie* (1976)
* *Opening Night* (1977)
* *Gloria* (1980)
* *Love Streams* (1984)
* *Big Trouble* (1986)

 |
**Muharrem** ili **Muharram ul Haram** je prvi mjesec po islamskom kalendaru. To je jedan od četiri sveta mjeseca tokom godine. Nije poželjno biti u ratu ili se na drugi način boriti tokom ovog mjeseca, a sukobi često prestaju tokom Muharrema.

Prvi dan Muharrema je početak godine u islamu. Muharremski festival se održava u ovom mjesecu, šijiti se sjećaju bitke kod Karbale.

Slavljenje islamske Nove godine nije priznati islamski praznik, pa zbog toga mnogi muslimani smatraju da je ta tradicija haram.

Konverzija u gregorijanske mjesece
----------------------------------

Islamski kalendar je lunarni kalendar, i mjeseci odgovaraju početku nove mjesečeve faze. S obzirom da je islamski kalendar 11 do 12 kraći od solarne godine, Muharrem se mijenja kroz solarne godine. Ovdje su počeci i krajevi Muharrem (prema Umm al-Qura kalendaru Saudijske Arabije:)

| AH | Prvi dan (n.e. / AD) | Posljednji dan (n.e. / AD) |
| --- | --- | --- |
| 1436 | 25. oktobar 2014 | 22. novembar 2014 |
| 1437 | 14. oktobar 2015 | 12. novembar 2015 |
| 1438 | 2. oktobar 2016 | 31. oktobar 2016 |
| 1439 | 21. septembar 2017 | 20. oktobar 2017 |
| 1440 | 11. septembar 2018 | 9. oktobar 2018 |
| 1441 | 31. avgust 2019 | 29. septembar 2019 |
| Datumi Muharrem između 2014. i 2019. |

Neki događaji iz Muharrema
--------------------------

* 10. Muharrem 61. AH (10. oktobar 680.) — Bitka kod Karbale - Husejn ibn Ali stradao sa svim svojim ljudima (Ašura).
* 25. Muharrem 95. AH (20. oktobar 713.)? — Ubijen Zajn al-Abidin, četvrti šijitski imam (dati su različiti datumi).

Izvori
------

1. ↑  Umm al-Qura calendar of Saudi Arabia

| * p
* r
* u
Mjeseci islamskog kalendara |
| --- |
| Muharrem • Safer • Rebi' I • Rabi' II • Jumada I • Jumada II • Rajab • Sha'aban • Ramadan • Shawwal • Dhu al-Qi'dah • Dhu al-Hijjah |
Koordinate: 41° 54′ 08" SGŠ, 22° 12′ 40" IGD

**Lepopelci** (mak. *Lepopelci*) su naselje u Republici Makedoniji, u istočnom delu države. Lepopelci su u sastavu opštine Češinovo-Obleševo.

Prirodni uslovi
---------------

Lepopelci su smešteni u istočnom delu Republike Makedonije. Od najbližeg grada, Kočana, naselje je udaljeno 20 kilometara zapadno.

Naselje Lepopelci se nalazi u istorijskoj oblasti Kočansko polje, u zapadnom delu polja. Područje južno od naselja je dolinsko i dobro obrađeno. Neposredno zapadno od naselja protiče Zletovska reka. Nadmorska visina naselja je približno 350 metara. 

Mesna klima je umereno kontinentalna.

Stanovništvo
------------

Lepopelci su prema poslednjem popisu iz 2002. godine imali 17 stanovnika.

Pretežno stanovništvo u naselju su Vlasi (53%), a značajna manjina su etnički Makedonci (47%).

Većinska veroispovest mesnog stanovništva je pravoslavlje.

Izvori
------

* Popis u Makedoniji 2002. - Knjiga 10.

Spoljašnje veze
---------------

* www.cesinovo-oblesevo.mk Zvanična stranica opštine Češinovo-Obleševo[*mrtav link*]

  

  


| p • r • uNaseljena mesta opštine Češinovo-Obleševo |
| --- |
| **Obleševo** • 
Banja •
Burilčevo •
Vrbica •
Žiganci •
Kučičino •
Lepopelci •
Novoseljani •
Sokolarci •
Spančevo •
Teranci •
Ularci •
Češinovo •
Čiflik |  |
**Muja** (o. 1936.), američki aligator nastanjen od 1937. u Zoološkom vrtu grada Beograda. Nakon smrti aligatora Čabulītisa u zoološkom vrtu u Rigi, od 2007. smatra se najstarijim živućim aligatorom na svetu. Iz Nemačke je 12. septembra 1937. stigao u Beograd s još jednim aligatorom, svojom družicom (uginula 1960-ih). Preživeo je Drugi svetski rat, kada je zoološki vrt bio gotovo potpuno razoren, i NATO-ovo bombardovanje Jugoslavije 1999.

God. 2012. podvrgnut je uspešnu hirurškom zahvatu kojim mu je amputiran deo prednjeg desnog stopala zbog dijagnosticirane gangrene. Nakon postoperativnog oporavka u odličnu je opštem stanju i hrani se sedmično sa 5–6 kilograma mesa.

Vidi još
--------

* Čabulītis
* Sami (čimpanza)

Izvori
------

1. ↑  Blic:Najstariji aligator na svetu živi u Beogradu
2. ↑  „World's Oldest Alligator has surgery". UZoo. Arhivirano iz originala na datum 2014-07-28. Pristupljeno 20. jula 2014.
3. ↑  „Elderly alligator recovers after life-saving surgery". Reuters. Arhivirano iz originala na datum 2013-07-20. Pristupljeno 20. jula 2014.

Eksterni linkovi
----------------

***Muja (aligator)*** na Wikimedijinoj ostavi

* Muja na websiteu Zoološkog vrta grada Beograda Arhivirano 2016-09-14 na Wayback Machine-u
Guillaume Pobožni na srednjovjekovnoj ilustraciji
**Guillaume I** (*Vilim I*; 22. mart 875 – 6. jul 918), poznat po nadimku **Pobožni**, bio je grof Auvergnea od 886. i vojvoda Akvitanije od 893. do smrti. Poznat je po brojnim monastičkim donacijama, od kojih je najvažnije osnivanje znamenite Opatije Cluny 11. septembra 910.

Guillaume je bio sin grofa Bernard Planteveluea (Bernarda II od Auvergnea) i njegove supruge Ermengarde. Oženio se za bosonidsku princezu Engelbergu, kćerku Bosona od Provanse i Ermengarde.

Vlast nad Auvergnea i Limousina je stekao nasljedstvom, a Poitou i Akvitaniju je 893. osvojio za račun maloljetnog Ebalus Manzera, nominalnog vladara. Kada je osnovao Opatiju Cluny, postavio je njenog prvog opata - Bernoa - ali je inzistirao da njeni opati i redovnici ne budu podređeni njemu kao feudalnom gospodaru, nego neposredno papi, što je utrlo put za kasnije clunyjevske reforme.

Guillaume je kovao vlastiti novac. Nije imao muških nasljednika te je po smrti Akvitaniju preuzeo njegov nećak Guillaume II, sin sestre Adelinde.
**Leigh** je grad od 41.274 stanovnika na sjeverozapadu Engleske u grofoviji Greater Manchester.

Administrativno podpada pod metropolitanski borough Wigan.

Geografske karakteristike
-------------------------

Leigh leži na zapadu grofovije Greater Manchester, sjeverno od ravnice Chat Moss, udaljen oko 19 km zapadno od centra Manchestera i oko 10 km jugoistočno od svog administrativnog centra Wigana.

Historija
---------

Leigh koji je tokom historije bio dio Lancashira, a vijekovima je bio i centar velike parohije. Njegova tri gradića Pennington, Westleigh i Bedford su se 1875. udružila i osnovala vijeće distrikta. Kad im se 1894. pridružio Atherton dobili su status urbanog distrikta, a već 1899. borougha.

Tradicionalne privredne aktivnosti Leigha pored poljoprivrede (mlijekarstvo) bile su rudarstvo (ugljen) i proizvodnja domaćih tkanina. Nakon izgradnje kanala i željezničkih pruga od početka 20. vijeka razvio se u industrijski grad, zahvaljujući brojnim predionicama svilenih i pamučnih tkanina a kasnije mašinogradnji.

Današnji Leigh je jedno od stambenih predgrađa Manchestera, sa tipičnim kućama u nizu iz viktorijanskog doba.

Izvori
------

1. 1 2  „Population and Household Estimates for Wards" (engleski). Wigan Council. Pristupljeno 17. 04. 2017.
2. 1 2 3 4 5  „History of Leigh" (engleski). TownTalk. Arhivirano iz originala na datum 2017-07-03. Pristupljeno 17.04. 2017.

Vanjske veze
------------

***Leigh, Greater Manchester*** na Wikimedijinoj ostavi

* History of Leigh Arhivirano 2017-07-03 na Wayback Machine-u (`en`)
**Lepilemuri** (*Lepilemur*) su rod primata koji se vode kao zasebna porodica, Lepilemuridae. Porodica ima sedam vrsta, a najbliži srodnik joj je bio izumrli divovski lemur Megaladapis.

Rasprostranjenost
-----------------

I ova porodica Strepsirrhini majmuna, kao i sve porodice iz skupine Lemuriformes žive isključivo na Madagaskaru. Jedina je djelomična iznimka porodica lemura koja, osim na Madagaskaru, živi
i na obližnjim komorskim otocima.

Opis
----

Lepilemuri su srednje veliki Strepsirrhini. Krzno im je s gornje strane tijela sivo-smeđe ili crvenkasto, dok im je donja strana bjelkasto žuta. Tipični su im kratka glava i velike, okrugle uške. Tijelo im je dugo 30 do 35 cm na koje se nadovezuje odprilike jednako dugi rep, a dosižu težinu do 900 grama.

Način života
------------

Ova su porodica isključivo noćne životinje. Žive pretežno na drveću po kojem se kreću dugim skokovima svojih snažnih stražnjih nogu. Na tlu se kreću skačući slično klokanima. Tijekom dana se povlače u guste krošnje ili duplje u stablima. Lepilemuri su samotnjaci i odlučno brane svoj teritorij od istospolnih članova svoje vrste. Ali teritoriji mužjaka i ženki se djelomično preklapaju.

Ishrana
-------

Lepilemuri su uglavnom biljožderi, a hrana im se sastoji pretežno od lišća. Kako ne mogu probaviti celulozu, u probavnom traktu su im prisutne odgovarajuće bakterije. One su naseljene u jako povećanom debelom crijevu. Slično kao dvojezupci, i lepilemuri ponovo jedu svoj izmet radi što boljeg iskorištavanja sastavnih dijelova hrane.

Razmnožavanje
-------------

Između rujna i prosinca, nakon skotnosti od 120 do 150 dana, ženka koti samo jedno mladunče koje obično podiže u gnijezdu u duplji nekog stabla. Sisanje traje četiri mjeseca, no mladunče ostaje uz majku do godine dana. Spolnu zrelost dosiže u dobi od oko jedne i pol godine. Očekivani životni vijek lepilemura je osam godina.

Ugroženost
----------

Kao i svi drugi madagaskarski Strepsirrhini i lepilemuri su najviše ugroženi krčenjem šuma, a u manjoj mjeri i lovom. Ukupno su manje ugroženi od drugih primata. Na listi IUCN-a je pet vrsta uvršteno na popis slabo ugroženih, dok se dvije vode kao ugrožene.

Sistematika
-----------

Lepilemuri su jedini predstavnici porodice Lepilemuridae. Ponekad ih se zajedno s izumrlom vrstom divovskih lemura (Megaladapis) svrstava u zajedničku porodicu, Megaladapidae. Ovaj rod obuhvaća jedanaest vrsta, od kojih su najraširenije: 

* *Lepilemur mustelinus* (Lasičji lemur) žive na sjevernom dijelu Madagaskara.
* *Lepilemur dorsalis* nastanjuju krajnji sjeverozapad Madagaskara. Smatraju se ugroženim.
* *Lepilemur edwardsi* žive na zapadnom Madagaskaru.
* *Lepilemur leucopus* žive na sušnijim područjima od drugih. Nastanjuju južni dio otoka.
* *Lepilemur microdon* žive na jugoistoku Madagaskara.
* *Lepilemur ruficaudatus* je najmanja vrsta ovog roda i živi na jugozapadu Madagaskara.
* *Lepilemur septentrionalis* nastanjuje samo sjeverni vrh Madagaskara. Smatra se ugroženom vrstom.

|  |  |
| --- | --- |
|  | U Wikimedijinoj ostavi nalazi se članak na temu: **Lepilemuridae** |
|  | Wikivrste imaju podatke o: **Lepilemuri** |
**Ion Perdicaris** (grč. *Ίων Περδικάρης*; fonetski: **Ion Perdikaris**; 1840 - 1925) bio je američko-grčki pustolov, poslovni čovjek i plejboj, najpoznatiji po sudjelovanju u dramatičnim događajima 1904. godine, koji su po njemu dobili ime **Perdicarisov incident**.

Njegov otac Grigorios (Gregory) Perdicaris je bio rodom iz Atene te se doselio u Južnu Karolinu i oženio za pripadnicu jedne od tamošnjih najbogatijih porodica. Godine 1846. se preselio u Trenton u New Jerseyu i osnovao plinarsko poduzeće. Sin Ion se nakon izbijanja građanskog rata formalno odrekao američkog državljanstva i preuzeo grčko kako bi izbjegao konfiskaciju porodične imovine u Južnoj Karolini od strane konfederalnih (južnjačkih) vlasti. 

Ion Perdicaris se poslije doselio u Tanger, gdje je otvorio zoološki vrt specijaliziran za rijetke ptice. Tamo je 1871. godine upoznao Ellen Varley, suprugu poznatog britanskog inženjera i izumitelja C. F. Varleya. Sa njom je započeo preljubničku vezu, koja je izazvala veliki skandal, a potom i razvod. Perdicaris se sa Ellen oženio i nastavio živjeti u Tangeru sa njihove dvoje djece. Povremeno je pisao i objavljivao knjige na temu života u Maroku.

18. maja 1904. su Perdicarosvu porodicu napali odmetnici u službi pobunjenog berberskog vođe Ahmeda al-Raisulija; Ion i njegov posinak Cromwell su oteti i uzeti za taoce. Al-Raisuli je za njihovo puštanje na slobodu od tadašnjeg marokanskog sultana Abdelaziza zatražio 70.000 američkih dolara otkupnine i kontrolu nad dvije pokrajine. Kada je vijest o otmici došla do tadašnjeg predsjednika Theodorea Roosevelta, on je, kako bi osigurao puštanje Perdicarisa kao američkog državljanina i natjerao sultana da ispuni otmičareve uvjete, naredio slanje mornaričke eskadre i malog odreda marinaca u Maroko. Taj je potez izazvao napetosti u odnosima sa Francuskom koja je pojačala vlastite trupe u Maroku, ali su Francuzi, kako bi izbjegli mogući sukob, diplomatskim putem ishodili od sultana da 21. juna ispuni al-Raisulijeve zahtjeve. Nakon toga su Perdicaris i njegov posinak pušteni. Roosevelt je cijeli incident vješto iskoristio u propagandne svrhe tokom Republikanske nacionalne konvencije i izbora koje je glatko dobio. 

Perdicaris se tokom zarobljeništva sprijateljio sa svojim otmičarem, te su njegova svjedočanstva u američkoj, a kasnije i u zapadnoj javnosti stvorio romantičnu predodžbu al-Raisulija kao plemenitog borca za slobodu. Godine 1933. je, pak, američki historičar Tyler Dennett, u svojoj biografskoj knjizi o Rooseveltovom državnom sekretaru Johna Haya otkrio da Perdicaris uopće nije bio američki državljanin, odnosno da spektakularna demonstracija sile nije imala stvarnog povoda.

Perdicarisov incident je 1975. godine iskorišten kao predložak hollywoodskog filma *Vjetar i lav*, u kome su mnogi detalji promijenjeni, pa je tako Perdicaris od 64-godišnjeg muškarca pretvoren u mladu ženu po imenu Elen Perdicari, koju je tumačila Candice Bergen.

Vanjske veze
------------

* Hunt, B.J. "Varley, Cromwell Fleetwood (1828–1883)" in *Oxford Dictionary of National Biography*, Oxford University Press, 2004. Accessed 23 July 2005.
Koordinate: 52° 9′ 16" sgš, 4° 29′ 41" igd

**Lajden** (hol. *Leiden*, ranije *Leyden*, lat. *Lugdunum Batavorum*) je grad u holandskoj provinciji Južna Holandija. 

Grad ima oko 117.000 stanovnika, 254.000 sa predgrađima. Nalazi se na reci Staroj Rajni blizu Haga i Harlema. 

U Lajdenu se nalazi najstariji Univerzitet u Holandiji, osnovan 1575.

Istorija
--------

Na mestu današnjeg Lajdena postojala je rimska tvrđava u 4. vijeku. Gradu Lajdenu se pripisuje rimsko ime *Lugdunum Batavorum*, mada je ono pripadalo današnjem gradu Katwijku. 

Godine 860. pominje se naselje Leiton (*Leithon*) koje je preteča današnjeg grada. Gradske privilegije Lajden je dobio 1266. 

Lajden je naročito prosperirao u 16. i 17. veku. Grad je bio poznat po proizvodnji tkanina i štamparstvu. 

Godine 1572. Lajden se priključio holandskoj pobuni protiv španske vlasti. Pod španskom opsadom je bio do oktobra 1574. Opsada je probijena tako što su brane razvaljene, tle poplavljeno, pa su brodovi sa zalihama doplovili do grada. Kao nagradu za herojski otpor, Viljem I Oranski je osnovao Univerzitet u Lajdenu. 

Godine 1606. u Lajdenu je rođen čuveni slikar Rembrandt van Rijn. 

Tokom 17. veka, grad je napredovao zahvaljujući dolasku izbeglica iz Flandrije. Iako je izgubio trećinu od 15.000 stanovnika tokom opsade 1574. 1622. imao je 45.000 stanovnika, i blizu 70.000 oko 1670. Tokom Zlatnog doba Holandije, Lajden je bio drugi grad Holandije, posle Amsterdama. 

Kasnije, Lajden je stagnirao usled opadanja značaja tekstilne industrije. Broj stanovnika je pao na 30.000 1811. a 1904. bio je 56.044. 

Holandski ustav je napisao Johan Rudolf Torbeke aprila 1848. u Lajdenu. 

Danas je Lajden značajan kao istorijski i univerzitetski grad.

Slike grada
-----------

* Mlin De ValkMlin *De Valk*
* Stara RajnaStara Rajna
* Gradska većnicaGradska većnica
* Gradski kanal i stara opservatorijaGradski kanal i stara opservatorija

Eksterni linkovi
----------------

***Leiden*** na Wikimedijinoj ostavi

* Internet prezentacija grada (hol, en)
* City Of Leiden Arhivirano 2015-08-01 na Wayback Machine-u
* Kultura u Lajdenu Arhivirano 2021-04-12 na Wayback Machine-u (hol)
* Prirodnoistorijski muzej (hol, en)
* Univerzitet u Lajdenu (hol, en)
* Slike grada Arhivirano 2007-03-11 na Wayback Machine-u

|  |  |
| --- | --- |
| Normativna kontrola Uredi na Wikidati | 
* WorldCat identiteti
* VIAF: 143615766
* LCCN: n79041670
* ISNI: 0000 0004 0405 3310
* GND: 4074118-7
* SUDOC: 02639104X
* BNF: cb11945024w (podaci)
* HDS: 006615
* NKC: ge132317

 |
**Merton College** je treći najstariji koledž Univerziteta u Oxfordu, nakon Universitya (1249.) i Balliola (1263.) 

Danas je samo jedan od 38 konstitutivnih koledža tog univerziteta, koji se službeno zove - **The House or College of Scholars of Merton in the University of Oxford**.

Historija i karakteristike
--------------------------

Merton je osnovao 1264. Walter de Merton, dvorski kancelar [Kraljevina Engleska|engleskog]] kralja Henrya III i kasnije Edwarda I.

Merton je poznat kao prvi koledž na kom se počela studirati ono što se danas zove fizika, time se početkom 14. vijeka bavio Thomas Bradwardine, on je bio jedan od prvih srednjovjekovnih naučnika koji se pitao dali se 
kontinuum može beskonačno dijeliti ili postoje najmanji nedjeljivi - dijelovi.

Merton pohađa 300 studenata i oko 350 postdiplomanata.

Izvori
------

1. 1 2 3  „*Merton College*" (engleski). Encyclopædia Britannica. Pristupljeno 26. 03. 2015.

Vanjske veze
------------

***Merton College, Oxford*** na Wikimedijinoj ostavi

* Službene stranice Merton (`en`)
* *Merton College* na portalu Encyclopædia Britannica (`en`)

|  |  |
| --- | --- |
|  | *Nedovršeni članak* **Merton College, Oxford** *je u začetku. Možete pomoći Wikipediji tako da ga proširite*. |
**Messier 98** (M98 ili NGC 4192) je spiralna galaksija u zviježđu Berenikina kosa. 
Otkrio ju je Pierre Méchain 15. ožujka 1781. godine.
Charles Messier je galaksiju dodao u katalog 13. travnja iste godine kao 98. objekt.

Svojstva
--------

M98 je pripadnica skupa Virgo unatoč tome što se ne nalazi u zviježđu Djevica.
Nalazi se na udaljenosti od 60 milijuna ly, kao i većina galaktika u skupu.
Njene prividne dimenzije od 9.4' x 2.3' odgovaraju stvarnim dimenzijama od 164,000 x 40,000 ly. M98 nam je okrenuta bokom i ona je zapravo svojim oblikom približno okrugla, a ne izduženi elipsoid kako je mi vidimo. Na rubu diska moguće je vidjeti plave regije, mjesta gdje se formiraju zvijezde i gdje se nalaze otvoreni skupovi s mladim, plavim zvijezdama.

M98 je jedna od rijetkih galaktika u skupu Virgo koja nam se približava. Zbog dinamike skupa njena brzina kroz prostor je oko 1,200 km/s. Galaksija zapravo propada kroz skup i nama se približava brzinom od 142 km/s.

Amaterska promatranja
---------------------

Prividni sjaj galaktike je + 10.10 magnituda. Galaksija slovi kao jedna od težih za promatranje iz Messierova kataloga. Kroz 200 mm teleskop galaktika je umjereno sjajna, vidljiva je kao duguljasta maglica sa izraženim središnjim zadebljanjem.

  


|  |
| --- |
|  **Objekti u Messierovom katalogu**  |
| 

|  |
| --- |
| M1 • M2 • M3 • M4 • M5 • M6 • M7 • M8 • M9 • M10 • M11 • M12 • M13 • M14 • M15 • M16 • M17 • M18 • M19 • M20 • M21 • M22 • M23 • M24 • M25 • M26 • M27 • M28 • M29 • M30 • M31 • M32 • M33 • M34 • M35 • M36 • M37 • M38 • M39 • M40 • M41 • M42 • M43 • M44 • M45 • M46 • M47 • M48 • M49 • M50 • M51 • M52 • M53 • M54 • M55 • M56 • M57 • M58 • M59 • M60 • M61 • M62 • M63 • M64 • M65 • M66 • M67 • M68 • M69 • M70 • M71 • M72 • M73 • M74 • M75 • M76 • M77 • M78 • M79 • M80 • M81 • M82 • M83 • M84 • M85 • M86 • M87 • M88 • M89 • M90 • M91 • M92 • M93 • M94 • M95 • M96 • M97 • M98 • M99 • M100 • M101 • M102 • M103 • M104 • M105 • M106 • M107 • M108 • M109 • M110 |

 |


***Messier 98*** na Wikimedijinoj ostavi
**Messier 64** (M64 ili NGC 4826) je spiralna galaksija koju je otkrio Edward Pigott 1779. godine. Charles Messier otkrio ju je 1780. i uvrstio kao 64. objekt svog kataloga. M64 nosi naziv *Crnooka galaksija* koji je dobila zbog oblaka prašine i plina koji okružuje jezgru. Tu pojavu je prvi zamijetio William Herschel.

Svojstva
--------

M64 se nalazi na udaljenosti od oko 24 milijuna ly. Njen promjer je oko 70,000 ly, za trećinu manji od naše galaksije. Ukupan sjaj je - 20.6 magnitude, oko 1.5x manji od sjaja naše galaksije. 

Svemirski teleskop Hubble detaljno je proučavao galaksiju. Zvijezde u galaksiji se kreću u smjeru kazaljke na satu ali plinovi u vanjskim dijelovima galaktike se kreću u suprotnom smjeru. Vjeruje se da je ta pojava uzrokovala stvaranje masovnog oblaka prašine i plina. Uzrok svim tim neobičnostima je sudar s drugom galaksijom. Vjeruje se da se sudar dogodio s galaksijom koja je rotirala u suprotnom smjeru od M64. Manja galaktika u tom sudaru, koji se odigrao prije oko milijardu godina, u potpunosti je uništena i uklopila se u galaksiju M64.

Amaterska promatranja
---------------------

Galaksiju je moguće uočiti već i malim teleskopom. Nalazi se u zviježđu Berenikina kosa. Najpogodnije vrijeme za promatranje je sredinom ožujka kada se galaktika nalazi visoko na nebu. Središnju tamnu regiju moguće je nazrijeti u 200 mm teleskopu na povećanju od 100 do 150 puta.

Eksterni linkovi
----------------

***Messier 64*** na Wikimedijinoj ostavi

* Skica M64

  


|  |
| --- |
|  **Objekti u Messierovom katalogu**  |
| 

|  |
| --- |
| M1 • M2 • M3 • M4 • M5 • M6 • M7 • M8 • M9 • M10 • M11 • M12 • M13 • M14 • M15 • M16 • M17 • M18 • M19 • M20 • M21 • M22 • M23 • M24 • M25 • M26 • M27 • M28 • M29 • M30 • M31 • M32 • M33 • M34 • M35 • M36 • M37 • M38 • M39 • M40 • M41 • M42 • M43 • M44 • M45 • M46 • M47 • M48 • M49 • M50 • M51 • M52 • M53 • M54 • M55 • M56 • M57 • M58 • M59 • M60 • M61 • M62 • M63 • M64 • M65 • M66 • M67 • M68 • M69 • M70 • M71 • M72 • M73 • M74 • M75 • M76 • M77 • M78 • M79 • M80 • M81 • M82 • M83 • M84 • M85 • M86 • M87 • M88 • M89 • M90 • M91 • M92 • M93 • M94 • M95 • M96 • M97 • M98 • M99 • M100 • M101 • M102 • M103 • M104 • M105 • M106 • M107 • M108 • M109 • M110 |

 |
Jednostavan znak ribe, sastavljen od dvije iskrivljene linije
**Ihtis** (grč. ἰχθύς: *ichthys* - riba) je kršćanski simbol koji je već u prvoj Crkvi korišten kao akronim za izraz: »Isus Krist, Božji Sin, Spasitelj.«

Značenje i izgled
-----------------

Rana usmena predaja, koja je kasnije uzela i pisani oblik, pripovijeda da je u vrijeme progona kršćana u Rimskom Carstvu riba korištena kao kršćanski znak raspoznavanja, budući da grčka riječ ἰχθύς u sebi krije početna slova izraza Ιησούς Χριστός Θεού υιός σωτήρ:

ΙΗΣΟΥΣ (*Iēsoûs* »Isus«)

ΧΡΙΣΤΟΣ (*Christós* »Krist - Pomazanik«)

ΘΕΟΥ (*Theoû* »Božji«)

ΥΙΟΣ (*Hyiós* »Sin«)

ΣΩΤΗΡ (*Sōtér* »Spasitelj«)

Kao crtani simbol, koristio se jednostavnan prikaz ribe koji se sastojao od dvije zakrivljene linije, a nađeni su i kružni simboli, za koje se pretpostavlja da uključuju slova grčke riječi ἰχθύς.

Historija
---------

Kružni simbol koji uključuje grčka slova ΙΧΘΥΣ, nađen u Efezu u današnjoj Turskoj.
Historijski nije sigurno da su ga već prvi kršćani koristili kao znak raspoznavanja, to jest kao tajnu lozinku.

Ipak, motiv ribe pojavljuje se već u 2. vijeku u grafitima u katakombama svetog Kalista u Rimu, a kasnije i na mozaicima kršćanskih crkava. Oko 200. godine kršćanski pisac Tertulijan u svome se kršćanskoj pouci o krštenju (*De baptismo*) poigrava motivom ribe, govoreći da su kršćani »ribice, po primjeru *[ΙΧΘΥΣ]* Isusa Krista, rođeni u vodi.«

Ta se Tertulijanova usporedba temelji na evanđeoskim izvještajima u kojima Isus čudesno hrani 5.000 ljudi kruhom i ribama (usp. Evanđelje po Marku 6,30-44; Evanđelje po Mateju 14,15-21; Evanđelje po Luki 9,12-17; Evanđelje po Ivanu 6,4-13), ili pak na Isusovu pozivu Petru i njegovu bratu Andriji, kad im kaže da će ih učiniti »ribarima ljudi« (ups. Evanđelje po Marku 1,17).

Među slične rane kršćanske znakove pripadali su i Hi-ro i znak sidra.

***Ihtis*** na Wikimedijinoj ostavi
**Moralna panika** (engleski: ) je izraz za situaciju u kojoj se nekom društvu na temelju nekoliko izoliranih, preuveličanih ili na senzacionalističkih način protumačenih incidenata stvorilo ili nastoji stvoriti uvjerenje kako društvu, državi ili temeljima moralnog poretka prijeti smrtna opasnost, a koja se može otkloniti jedino radikalnim, i u pravilu represivnim mjerama.

Izraz je prvi koristio engleski sociolog Jock Young, a popularizirao njegov kolega Stanley Cohen.

Jedan od najpoznatijih slučajeva moralne panike se vezuje uz objavljivanje knjige *Seduction of the Innocent* američkog psihijatra Fredrica Werthama 1954. godine, koja je potakla uvođenje višedecenijskog sistema stroge cenzure stripova.

Povezano
--------

* Pogrom
* Lov na vještice
* Masovna histerija
* Kultura straha
* Video nasty

Eksterni linkovi
----------------

* Section 3.4: "Interpreting the crime problem" from Free OpenLearn LearningSpace Unit DD100\_1 *Online Open Education Resource Creative Commons by-nc-sa Licensed* (originally written for the Open University Course, DD100, 2000)
**Messier 69** (M69 ili NGC 6637) je kuglasti skup u zviježđu Strijelac. Sličan je svom susjedu, kuglastom skupu M70. M69 je jedan od manjih i tamnijih skupova u katalogu. Charles Messier je osobno otkrio skup u kolovozu 1780. godine.

Svojstva
--------

M69 je malen, proteže se tek 7' na fotografijama duge eksponaže. Na fotografijama veoma duge eksponaže njegov promjer raste na 10'. Udaljenost skupa je oko 29,700 ly, njegov stvaran promjer je oko 85 ly. Središte skupa je kompaktna i mjeri samo 3' u promjeru. Jezgra skupa ima promjer od 40" ili 6 ly. M69 nalazi se veoma blizu centra Mliječne staze, oko 6,200 ly. Spektralna klasa skupa je G2 ili G3. M69 pripada među metalom (u astronomiju to su svi elementi teži od helija]] bogatije kuglaste skupove. 
Skup je siromašan promjenjivim zvijezdama. Dosad je otkriveno samo 8 promjenjivih zvijezda u skupu.

Amaterska promatranja
---------------------

M69 ima veliku južnu deklinaciju i to otežava promatranja. Skup ima prividni sjaj od + 7.6 magnituda. Moguće ga je vidjeti u dvogledu. Teleskop ne otkriva previše, tek mutnu mrlju s slabom granulacijom.

  


|  |
| --- |
|  **Objekti u Messierovom katalogu**  |
| 

|  |
| --- |
| M1 • M2 • M3 • M4 • M5 • M6 • M7 • M8 • M9 • M10 • M11 • M12 • M13 • M14 • M15 • M16 • M17 • M18 • M19 • M20 • M21 • M22 • M23 • M24 • M25 • M26 • M27 • M28 • M29 • M30 • M31 • M32 • M33 • M34 • M35 • M36 • M37 • M38 • M39 • M40 • M41 • M42 • M43 • M44 • M45 • M46 • M47 • M48 • M49 • M50 • M51 • M52 • M53 • M54 • M55 • M56 • M57 • M58 • M59 • M60 • M61 • M62 • M63 • M64 • M65 • M66 • M67 • M68 • M69 • M70 • M71 • M72 • M73 • M74 • M75 • M76 • M77 • M78 • M79 • M80 • M81 • M82 • M83 • M84 • M85 • M86 • M87 • M88 • M89 • M90 • M91 • M92 • M93 • M94 • M95 • M96 • M97 • M98 • M99 • M100 • M101 • M102 • M103 • M104 • M105 • M106 • M107 • M108 • M109 • M110 |

 |

***Messier 69*** na Wikimedijinoj ostavi
**Messier 79** (M79 ili NGC 1904) je kuglasti skup u zviježđu Zec. Otkrio ga je Pierre Méchain 1780. godine. Charles Messier unio ga je u svoj katalog 17. prosinca 1780. godine. Kao i većinu kuglastih skupova, prvi ga je u zvijezde razlučio William Herschel 1784. godine.

Svojstva
--------

M79 je prekrasan kuglasti skup na neobičnom mjestu. Nalazi se na suprotnoj strani od središta Mliječne staze. Za promatrača iz središta galaksije, M79 nalazio bi se daleko iza nas. Udaljenost skupa je 42,100 ly od nas i 60,000 ly od središta galaksije. Na toj udaljenosti prividni promjer skupa od 9.6' odgovara linearnom promjeru od 118 ly. Skup je umjereno eliptičan i sadrži samo 7 poznatih promjenjivih zvijezda. Od nas se udaljava brzinom od 200 km/s.

Novija istraživanja otkrila su moguć razlog neobičnog položaja skupa. Postoji mogućnost da je skup bio ili još uvijek je dio patuljaste eliptične galaksije Canis Major Dwarf koja upravo prolazi kroz Mliječnu stazu. Vjeruje se da su kuglasti skupovi NGC 1851, NGC 2298 i NGC 2808 također članovi patuljaste galaksije.

Amaterska promatranja
---------------------

Kroz 200 mm teleskop skup je malen, veliko oko 2' s sjajnim središtem promjera 1'. Na rubovima se može uočiti granulacija. Sam skup je relativno taman s prividnim sjajem od + 7.7 magnituda.

Eksterni linkovi
----------------

Skica M79

  


|  |
| --- |
|  **Objekti u Messierovom katalogu**  |
| 

|  |
| --- |
| M1 • M2 • M3 • M4 • M5 • M6 • M7 • M8 • M9 • M10 • M11 • M12 • M13 • M14 • M15 • M16 • M17 • M18 • M19 • M20 • M21 • M22 • M23 • M24 • M25 • M26 • M27 • M28 • M29 • M30 • M31 • M32 • M33 • M34 • M35 • M36 • M37 • M38 • M39 • M40 • M41 • M42 • M43 • M44 • M45 • M46 • M47 • M48 • M49 • M50 • M51 • M52 • M53 • M54 • M55 • M56 • M57 • M58 • M59 • M60 • M61 • M62 • M63 • M64 • M65 • M66 • M67 • M68 • M69 • M70 • M71 • M72 • M73 • M74 • M75 • M76 • M77 • M78 • M79 • M80 • M81 • M82 • M83 • M84 • M85 • M86 • M87 • M88 • M89 • M90 • M91 • M92 • M93 • M94 • M95 • M96 • M97 • M98 • M99 • M100 • M101 • M102 • M103 • M104 • M105 • M106 • M107 • M108 • M109 • M110 |

 |

***Messier 79*** na Wikimedijinoj ostavi
**Inguši** su kavkaski narod, koji pretežno živi u Rusiji, odnosno u autonomnoj republici Ingušetiji, u kojoj čini oko 77% stanovništva. Inguši su većinom islamske veroispovesti, a govore inguškim jezikom, koji spada u nahsku grupu severnokavkaske porodice jezika.

Inguša ukupno ima oko 192.000.

Za vrijeme drugog svjetskog rata i njemačkog prodora na Kavkaz, Staljin je optužio Inguše za suradnju s Trećim Reichom. Zbog toga su Inguši bili deportirani u Sibir i današnji Kazahstan. Tada je, po nekim procjenama, stradalo oko dvije trećine svih Inguša.

Tek nakon procesa destaljinizacije, godine 1957. Inguši su rehabilitirani i dozvoljen im je povratak na Kavkaz. No, u međuvremenu su se na njihova područja naselili Oseti, a dio zemlje postao teritorij Sjeverne Osetije.

Zbog svega toga je, nakon propasti SSSR-a, u oktobru 1992. došlo do žestokih sukoba između Inguša i Oseta, tokom kojih je iz Sjeverne Osetije prognano na desetine tisuća Inguša. 

Inguši su, zbog jezičke bliskosti i rodbinskih veza, 1990-ih iskazivali velike simpatije prema Čečenima, iako sama Ingušetija nije jednostrano proglasila nezavisnost.
„M85" preusmjerava ovdje. Za ostala značenja, v. M85 (razvrstavanje).

**Messier 85** (M85 ili NGC 4382) je lećasta galaksija u zviježđu Berenikina kosa. Galaksiju je otkrio Pierre Méchain 4. ožujka 1781. godine. Izvješće o pronalasku objekta Méchain je poslao svom prijatelju i suradniku Charlesu Messieru koji je nakon toga detaljno pretražio područje neba oko M85. Prilikom pretraživanja otkrio je još 7 galaktika i kuglasti skup Messier 92.

Svojstva
--------

M85 je najsjeverniji član skupa Virgo. Svojim izgledom i karakteristikama, M85 je veoma slična M84. Udaljenost M85 od nas je oko 60 ± 4 milijuna ly. Njene prividne dimenzije su 7.1' x 5.5' što odgovara stvarnim dimenzijama od 124,000 x 96,000 ly. Prema dosadašnjim saznanjima, cijela galaktika se sastoji samo do starih žutih zvijezda. U blizini M85 nalazi se malena prečkasta galaktika NGC 4394 udaljena oko 8'. Čini se da te dvije galaktike tvore fizički par.

Do danas je otkrivena samo jedna supernova u galaksiji, 1960R, čiji je sjaj dosegao + 11.7 magnituda.

Amaterska promatranja
---------------------

M85 je lako uočljiva u 200 mm teleskopu. Nije osobito sjajna i ne pokazuje nikakve detalje. Središte galaktike je veoma sjajno i to jedini detalj strukture vidljiv. Zvijezda magnitude + 10 nalazi se oko 4' južno od središta galaksije.

Eksterni linkovi
----------------

Skica M85

  


|  |
| --- |
|  **Objekti u Messierovom katalogu** |
| 

|  |
| --- |
| M1 • M2 • M3 • M4 • M5 • M6 • M7 • M8 • M9 • M10 • M11 • M12 • M13 • M14 • M15 • M16 • M17 • M18 • M19 • M20 • M21 • M22 • M23 • M24 • M25 • M26 • M27 • M28 • M29 • M30 • M31 • M32 • M33 • M34 • M35 • M36 • M37 • M38 • M39 • M40 • M41 • M42 • M43 • M44 • M45 • M46 • M47 • M48 • M49 • M50 • M51 • M52 • M53 • M54 • M55 • M56 • M57 • M58 • M59 • M60 • M61 • M62 • M63 • M64 • M65 • M66 • M67 • M68 • M69 • M70 • M71 • M72 • M73 • M74 • M75 • M76 • M77 • M78 • M79 • M80 • M81 • M82 • M83 • M84 • M85 • M86 • M87 • M88 • M89 • M90 • M91 • M92 • M93 • M94 • M95 • M96 • M97 • M98 • M99 • M100 • M101 • M102 • M103 • M104 • M105 • M106 • M107 • M108 • M109 • M110 |

 |


***Messier 85*** na Wikimedijinoj ostavi
Lejf Erikson
**Lejf Erikson** (staroislandski: *Leifr Eiríksson*) je bio Viking, sin Erika Crvenog (Eiríkr rauði), norveškog prognanika koji je bio sin drugog norveškog prognanika Bordvalda Asvaldsona, Þorvaldr Ásvaldsson. Njegova majka se zvala Þjoðhildr. Njegov otac je osnovao dvije norveške kolonije, Zapadno naselje i Istočno naselje na Grenlandu. 

Tokom boravka u Norveškoj, Lejf je preobraćen u hrišćanstvo (kao i mnogi norvežani u tom vremenu). Kada se vratio na Grenland kupio je brod Bjarni Herlofsona i odlučio da istraži ostrvo koje je Bjarni otkrio. 

Grenlandska saga kaže da je Lejf odlučio oko 1000. godine da slijedi Bjarnijev put u suprotnom smjeru. Prvo kopno koje je otkrio je bilo pokriveno ravnim stjenama (islandski:hellur). Po tome ga je nazvao Helulland (zemlja ravnih stijena), pretpostavlja se da je to vjerovatno današnji Baffinov otok. Nakon toga je došao do kopna koje je bilo ravno i šumovito, sa bijelim pješčanim plažama, koje je nazvao Markland (zemlja šume), što je vjerovatno današnji Labrador. Kada je opet naišao na kopno Lejf i njegovi ljudi su se iskrcali i napravili naselje. Otkrili su da je zemlja veoma prijetna sa puno ribe u rijeci i blagom klimom. Lejf je zemlji dao ime Vinland. 

Na povratku Lejf je spasao norveškog prognanika koji mu je dao nadimak Lajf Sretni (staronorveški "Leifr hinn heppni").

Postoje dileme o lokaciji Lajfovog Vinlanda i do danas nije razjašnjeno o kom ostrvu se zapravo radilo.

Druga saga, Saga o Eriku Crvenom, govori da je zapravo Lejf otkrio američko kopno, ali se danas Grenlandska saga smatra za vjerodostojniju.

Eksterni linkovi
----------------

1. Rekonstruisani **portret** Lejfa Eriksona od Marka Bekera.

Eksterni linkovi
----------------

***Lejf Erikson*** na Wikimedijinoj ostavi
|  |
| --- |
|  *Ovo je glavno značenje pojma **Mecklenburg**. Za druga značenja, v. Mecklenburg (razvrstavanje).* |

Karta Mecklenburga 1866.-1934.
Zastava Mecklenburga
**Mecklenburg** (niskonjemački: **Mekelnborg**) je regija na sjeveru Njemačke. Mecklenburg se stoljećima razvijao kao posebna država sa svojstvenom kulturom i poviješću. Danas predstavlja zapadni i veći dio pokrajine Mecklenburg-Zapadno Pomorje.

Zemljopis
---------

Mecklenburg danas ima površinu od 15.721 km². Na zapadu graniči s pokrajinom Schleswig-Holsteinom i Donjom Saskom, na jugu sa Brandenburgom, dok je na istoku i djelomično na sjeveru Zapadna Pomeranija. Prirodne granice čine na sjeveru Meklenburški zaljev Baltika, Libečki zaljev i rijeka Trave na zapadu. Na jugozapadu je rijeka Elba, dok su na istoku 3 rijeke: Recknitz, Trebel i Peene.
Oblast se većim dijelom sastoji od ravnica. Karakteristične su morene i jezera (Miric, Šverinsko jezero). Najviše uzvišenje je na 179 m.

Ime i povijest
--------------

Ime ***Mecklenburg*** potječe od imena zamka Mikilenburg ("veliki zamak"), koji se nalazi između Schwerina i Wismara. U njemu je bio drevni dom vladarske dinastije Mecklenburg.
Krajem antičkog doba ovdje su živjela germanska plemena (Rugi, Vandali, Varini, Svevi) koja su se kasnije odselila. O prisustvu Slavena od 5 do 7. stoljeća (pleme Bodrići) svjedoče mnogi toponimi na ovom području. Saksonci su zauzeli Mecklenburg u 12. stoljeću i kristijanizirali stanovništvo. Od 10. stoljeća trajala je migracija Nijemaca prema krajevima na istoku, uključujući Mecklenburg, a vrhunac je dosegnula u 14. stoljeću. Godine 1621. teritorij je podijeljen na vojvodstva Mecklenburg-Schwerin i Mecklenburg-Güstrow. Loza vladara Güstrow je izumrla 1701, tako da je njihova zemlja podijeljena između obitelji Mecklenburg-Schwerin i nove vladarske obitelji Mecklenburg-Strelitza. Ova vojvodstva su 1815. dobila status velikih vojvodstava, ali su i potpala pod zaštitu Pruske. Vlast vojvoda je okončana 1918. Od 1918. do 1933. vojvodstva su bila slobodne države unutar Weimarske Republike.

Stanovništvo
------------

Najveći gradovi u Mecklenburgu su Rostock, Schwerin, Neubrandenburg i Wismar. Ovo je rijetko naseljena regija. Glavne gospodarske aktivnosti su poljoprivreda i turizam.

***Mecklenburg*** na Wikimedijinoj ostavi
**Messier 7** (M7 ili NGC 6475) je od davnina poznati otvoreni skup u zviježđu Škorpion.
Zabilježio ga je još Ptolomej 130. godine kao magličast objekt.

Giovanni Batista Hodierna promatrao je skup teleskopom 1654. i u njemu prebrojio 30 zvijezda.
Charles Messier ga je 23. svibnja 1764. uvrstio u svoj katalog.

Svojstva
--------

**Messier 7** se sastoji od 80 zvijezda sjajnijih od magnitude +10. 
Te zvijezde na našem nebu pokrivaju oko 1.3°, a udaljene su od nas 800 ly. Stvarne dimenziju skupa oko 20 ly.
Najsjajnije zvijezde su žuti divovi i plave zvijezde glavnog niza.

**Messier 7** nam prilazi brzinom do 14 km/s.

Amaterska promatranja
---------------------

Zbog velike južne deklinacije skup je iz Hrvatske vidi nisko nad južnim horizontom, i to najbolje ljeti. Potreban je čist južni horizont i prikladno odabrano vrijeme promatranja, kad prolazi kroz meridijan.

Prividni sjaj skupa je + 3.3 magnitude što ga čini objektom lakim za promatranje. **Messier 7** će najbolje izgledati u dvogledu ili teleskopu s malim povećanjem.

Eksterni linkovi
----------------

***Messier 7*** na Wikimedijinoj ostavi

* Skica M7

  


|  |
| --- |
|  **Objekti u Messierovom katalogu**  |
| 

|  |
| --- |
| M1 • M2 • M3 • M4 • M5 • M6 • M7 • M8 • M9 • M10 • M11 • M12 • M13 • M14 • M15 • M16 • M17 • M18 • M19 • M20 • M21 • M22 • M23 • M24 • M25 • M26 • M27 • M28 • M29 • M30 • M31 • M32 • M33 • M34 • M35 • M36 • M37 • M38 • M39 • M40 • M41 • M42 • M43 • M44 • M45 • M46 • M47 • M48 • M49 • M50 • M51 • M52 • M53 • M54 • M55 • M56 • M57 • M58 • M59 • M60 • M61 • M62 • M63 • M64 • M65 • M66 • M67 • M68 • M69 • M70 • M71 • M72 • M73 • M74 • M75 • M76 • M77 • M78 • M79 • M80 • M81 • M82 • M83 • M84 • M85 • M86 • M87 • M88 • M89 • M90 • M91 • M92 • M93 • M94 • M95 • M96 • M97 • M98 • M99 • M100 • M101 • M102 • M103 • M104 • M105 • M106 • M107 • M108 • M109 • M110 |

 |
**Hana Arent** (nem. *Hannah Arendt*; 1906-1975) je bila nemačka teoretičarka politike i filozof jevrejskog porekla.

Život
-----

Odrastala je u jevrejskoj porodici koja je pripadala srednjoj klasi. Odrastala je u tadašnjem Kenigsbergu (današnjem Kalinjingradu, inače rodnom mestu Imanuela Kanta) i Berlinu. Filozofiju je studirala na univerzitetu u Marburgu zajedno sa Martinom Hajdegerom i Hansom Jonasom. Sa Hajdegerom je započela dugu i strasnu romantičnu vezu zbog koje je kasnije bila kritikovana zbog Hajdegerove podrške nacističkom pokretu za vreme njegovog rektorskog mandata na univerzitetu u Frajburgu.

U vreme prvog raskida između nje i Hajdegera ona se seli u Hajdelberg gde piše svoju disertaciju, pod Jaspersovim mentorstvom, o konceptu ljubavi u misli svetog Avgustina. Kasnije, 1929. godine se udaje za nemačkog Jevreja Gintera Šterna kasnije poznatog kao Gintera Andersa. (Razveli su se 1937. godine.) Njena disertacija biva objavljena iste godine ali ona ne dobija kvalifikacije neophodne za rad na nemačkim univerzitetima. Neko vreme se bavila istraživanjem antisemitizma ali biva proterana u Pariz. Tu upoznaje književnog kritičara i filozofa, marksistu Valtera Benjamina. U Francuskoj radi na pomaganju jevrejskih izbeglica te biva zatvorena u logor „Gurs" ali je uspela da pobegne nakon nekoliko nedelja. Kasnije se udaje za Hajnriha Blihera te sa njim beži u SAD. U Americi se aktivno bavi pomaganjem Jevrejse zajednice. Piše i kolumnu za „Aufbau", jevrejske novine na nemačkom. Kasnije pomaže jevrejskim organizacijama i često dolazi u Nemačku. Postaje blizak prijatelj sa Jaspersom i njegovom suprugom.

1950. godine Arentova postaje naturalizovani državljanin SAD. Radi na različitim univerzitetima SAD kao što su Berkli i Priston. Bila je i prva žena profesor na američkom Univerziteu.

Umrla je 1975. godine u 69-oj godini života i sahranjena je ispred "Bard koledža" gde je njen suprug predavao dugi niz godina.

Filozofija
----------

Jedna od glavnih tema razmišljanja Hane Arent jeste zlo profilisano kroz sisteme upravljanja. Ona je uvela pojmove „banalnost zla" i „radikalnost zla", koji su u kasnijoj teoriji poslužili kao vodilje u istraživanju modernog totalitarizma.

Dela
----

Među njena najznačajnija dela spadaju: 

* *Poreklo totalitarizma*, 1951.
* *Položaj čoveka*, 1958.
* *Između prošlosti i budućnosti*,
* *O revoluciji*, 1963.
* *Ajhman u Jerusalimu*, 1963. koje je opisala kao studiju o *banalnosti zla*
* *Ljudi u mračnim vremenima*,
* *O nasilju*.

Laureat mnogih međunarodnih nagrada, među kojima **Lesingove nagrade** 1959. i nagrade „Sigmund Frojd" 1967. U Drezdenu 1993. osnovan Institut „Hana Arent", za istraživanje totalitarizma. Mnoga od njenih dela su prevedena na srpski jezik.

Povezano
--------

***Hannah Arendt*** na Wikimedijinoj ostavi

* Banalnost zla
„M95" preusmjerava ovdje. Za ostala značenja, v. M95 (razvrstavanje).

**Messier 95** (M95 ili NGC 3351) je prečkasta spiralna galaksija u zviježđu Lav. Galaksiju je otkrio Pierre Méchain 20. ožujka 1781. godine. Charles Messier ju je u katalog unio 4 dana kasnije kao 95. objekt.

Svojstva
--------

M95 je pripadnica grupa galaktika Leo I u zviježđu Lav. Grupa se sastoji od između 8 i 24 galaktike na udaljenosti od 33 milijuna ly. M95 se također nalazi na udaljenosti od 33 milijuna ly. Njene prividne dimenzije od 7.3' x 4.4' odgovara stvarnim dimenzijama od 70,000 x 42,000 ly. Galaksije je svojim dimenzijama za trećinu manja od naše Mliječne staze. Prividni sjaj galaktike je + 9.7 magnituda što znači da je njen stvarni sjaj - 20.3 magnitude. Sjaj M95 je upola manji od naše Mliječne staze.

Jezgra galaktike je okružena prstenastom regijom promjera 2,000 ly u kojoj se odvija formiranje zvijezda.

Amaterska promatranja
---------------------

Galaksija je zahvalna za amaterska promatranja jer se može lako uočiti njena struktura. Već se sa 200 mm teleskopom pod tamnim nebom može uočiti sjajna jezgra galaktike i prstenasta struktura oko nje. Vizualno, galaktika ima dimenzije od 2.5' x 2.5'.

  


|  |
| --- |
|  **Objekti u Messierovom katalogu** |
| 

|  |
| --- |
| M1 • M2 • M3 • M4 • M5 • M6 • M7 • M8 • M9 • M10 • M11 • M12 • M13 • M14 • M15 • M16 • M17 • M18 • M19 • M20 • M21 • M22 • M23 • M24 • M25 • M26 • M27 • M28 • M29 • M30 • M31 • M32 • M33 • M34 • M35 • M36 • M37 • M38 • M39 • M40 • M41 • M42 • M43 • M44 • M45 • M46 • M47 • M48 • M49 • M50 • M51 • M52 • M53 • M54 • M55 • M56 • M57 • M58 • M59 • M60 • M61 • M62 • M63 • M64 • M65 • M66 • M67 • M68 • M69 • M70 • M71 • M72 • M73 • M74 • M75 • M76 • M77 • M78 • M79 • M80 • M81 • M82 • M83 • M84 • M85 • M86 • M87 • M88 • M89 • M90 • M91 • M92 • M93 • M94 • M95 • M96 • M97 • M98 • M99 • M100 • M101 • M102 • M103 • M104 • M105 • M106 • M107 • M108 • M109 • M110 |

 |


***Messier 95*** na Wikimedijinoj ostavi